CELEX: 62007CA0381
Language: mt
Date: 2008-11-06 00:00:00
Title: Kawża C-381/07: Sentenza tal-Qorti tal-Ġustizzja (It-Tieni Awla) tas- 6 ta' Novembru 2008 (talba għal deċiżjoni preliminari tal-Conseil d'État — Franza) — Association nationale pour la protection des eaux et rivières — TOS vs Ministère de l'Écologie, du Développement et de l'Aménagement durables (Tniġġiż tal-ambjent akwatiku — Direttiva 2006/11/KE — Artikolu 6 — Sustanzi perikolużi — Skariki — Awtorizzazzjoni minn qabel — L-istabbiliment ta' livelli ta' emissjoni — Sistema ta' dikjarazzjoni — Trobbija tal-ħut)

20.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 327/5
            
         Sentenza tal-Qorti tal-Ġustizzja (It-Tieni Awla) tas-6 ta' Novembru 2008 (talba għal deċiżjoni preliminari tal-Conseil d'État — Franza) — Association nationale pour la protection des eaux et rivières — TOS vs Ministère de l'Écologie, du Développement et de l'Aménagement durables
   (Kawża C-381/07) (1)
   
   (Tniġġiż tal-ambjent akwatiku - Direttiva 2006/11/KE - Artikolu 6 - Sustanzi perikolużi - Skariki - Awtorizzazzjoni minn qabel - L-istabbiliment ta' livelli ta' emissjoni - Sistema ta' dikjarazzjoni - Trobbija tal-ħut)
   (2008/C 327/07)
   Lingwa tal-kawża: Il-Franċiż
   Qorti tar-rinviju
   Conseil d'État
   Partijiet fil-kawża prinċipali
   
      Rikorrenti: Association nationale pour la protection des eaux et rivières — TOS
   
      Konvenut: Ministère de l'Écologie, du Développement et de l'Aménagement durables
   Suġġett
   Talba għal deċiżjoni preliminari — Conseil d'État — Interpretazzjoni tal-Artikolu 6 tad-Direttiva 2006/11/KE tal-Parlament Ewropew u tal-Kunsill, tal-15 ta' Frar 2006, dwar tniġġiż ikkawżat minn ċerti sustanzi perikolużi skarikati fl-ambjent akwatiku tal-Komunità (ĠU L 64, p. 52) — Bżonn ta' awtorizzazzjoni minn qabel, li tistabbilixxi l-livelli ta' emissjoni għal kull skariku, magħmul fl-ilmijiet, li jista' jkun fih xi sustanza perikoluża — Konformità tar-regoli nazzjonali li jissostitwixxu l-awtorizzazzjoni minn qabel b'sempliċi sistema ta' dikjarazzjoni fir-rigward tat-trobbija tal-ħut iżda madankollu, b'referenza għall-istandards ta' kwalità ambjentali applikabbli u bi dritt tal-awtorità amministrattiva kompetenti li topponi l-ftuħ tal-impjant jew li timponi limiti ta' skariku għall-installazzjoni kkonċernata.
   Dispożittiv
   L-Artikolu 6 tad-Direttiva 2006/11/KE tal-Parlament Ewropew u tal-Kunsill, tal-15 ta' Frar 2006, dwar tniġġiż ikkawżat minn ċerti sustanzi perikolużi skarikati fl-ambjent akwatiku tal-Komunità, ma jistax jiġi interpretat bħala li jippermetti lill-Istati Membri, ladarba jiġu adottati, skont dan l-artikolu, programmi għat-tnaqqis tat-tniġġiż tal-ilmijiet li jinkludu standards ta' kwalità ambjentali, li jistabbilixxu, għal ċerti installazzjonijiet meqjusa li għandhom livell baxx ta' tniġġiż, sistema ta' dikjarazzjoni b'referenza għal dawn l-istandards, u dritt, għall-awtorità amministrattiva, li topponi l-ftuħ tal-impjant jew li timponi limiti ta' skariku għall-installazzjoni kkonċernata.
   
      (1)  ĠU C 269, 10.11.2007.